貼古迭兒，伊兒汗國三世汗也。父旭烈兀汗，克定天方。祖拖雷，叔元世祖皇帝。貼古迭兒，旭烈兀第七子也。兄阿八哈汗崩，未立嗣。一二八二年五月六日，群臣立貼古迭兒為伊兒汗。阿八哈子阿魯渾還呼羅珊。有弘吉剌臺者，與阿魯渾交甚密。汗忌之。一二八四年元月，汗婿阿里納黑謀殺弘吉剌臺，遂以其謀告汗。汗從之，乃誅弘吉剌臺。四月，以阿里納黑為先鋒討阿魯渾。自引精兵十萬後繼之。五月，阿魯渾敗走，汗軍入其領，掠之。六月廿九日，阿魯渾降，汗宥之，下之獄。七月四日夜，有不花者，阿魯渾之黨也。入獄中，殺阿里納黑并其眾。事聞於汗，汗大驚，欲討之，復聞從己者皆死，乃遁。七月廿六日，見縛。八月十日夜，為阿魯渾所殺，崩。汗虔奉伊斯蘭，教名艾哈邁德。時人或以蘇丹呼之。